Diari Oficial de la Generalitat Valenciana


Sumari del DOGV 3598, del 06-10-1999 (1999/8247)

ACORD de 26 de juliol de 1999, de la Comissió Territorial d'Urbanisme de Castelló de la Plana, relatiu a la modificació puntual número 22 del Pla General de Benicàssim.
------------------------------------------------------------------------------------------------------------------------------------------------------------------------

### Dades del document

Número de DOGV
:   3598

Data del DOGV
:   06-10-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/8247


Data del document
:   26-07-1999

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Benicàssim
    * pla d'urbanisme

ACORD de 26 de juliol de 1999, de la Comissió Territorial d'Urbanisme de Castelló de la Plana, relatiu a la modificació puntual número 22 del Pla General de Benicàssim. [1999/A8247]
  
Vist l'expedient relatiu a la modificació puntual número 22 del Pla General de Benicàssim, i de conformitat amb els següents:
  
Antecedents
  
Primer
  
El Ple de l'Ajuntament de Benicàssim, en sessió de 17 de desembre de 1998, acordà exposar al públic la modificació del Pla General, cosa que es portà a efecte mitjançant anuncis inserits en el periòdic Mediterráneo 5 de gener de 1999 i en el Diari Oficial de la Generalitat Valenciana de 17 de febrer 1999. Transcorregut el període d'informació al públic, el Ple de l'Ajuntament aprovà provisionalment la modificació en sessió de 10 de juny de 1999, i després d'això l'expedient es remet al Servei Territorial d'Urbanisme, per a la seua aprovació definitiva, el 22 de juny de 1999.
  
Segon
  
El projecte consta de memòria i plans.
  
Tercer
  
L'objecte de la modificació és introduir xicotets reajustaments en l'àmbit del sòl urbà residencial El Refugio, de Benicàssim.
  
En concret, es proposa que certes porcions actualment qualificades de residencial, en tipologia d'habitatge unifamiliar aïllat (UFA), passen a sòl no urbanitzable de protecció forestal (PF), sòl urbana via pública i sòl urbà EL-1 (espai lliure jardí); d'altra banda, certes porcions qualificades de via pública passen a tindre la qualificació d'habitatge unifamiliar aïllat.
  
El resum de superfícies és el que figura en el quadre següent:
  
Pla vigent m² afectats Proposta
  
SU-UFA 2.416 m² SNU PF
  
SU via pública 726 m² SU UFA
  
SU UFA 862 m² SU via pública
  
SU UFA 875 m² SU EL-1
  
El criteri d'aquestes variacions es fonamenta principalment, segons l'ajuntament, a ajustar les zones de qualificació lucrativa als tancats actuals de parcel·la o a les dades cadastrals.
  
Com a resultat de la modificació, el sòl urbà amb qualificació de residencial UFA es redueix en 3.428 metres quadrats, el sòl urbà amb qualificació d'espai lliure jardí s'incrementa en 875 metres quadrats, el sòl urbà amb qualificació de via pública s'incrementa en 136 metres quadrats i el sòl no urbanitzable de protecció forestal s'incrementa en 2.416 metres quadrats.
  
Quart
  
Per Resolució de 25 de gener de 1999, s'emeté informe previ pel sotssecretari d'Urbanisme i Ordenació Territorial.
  
Fonaments de dret
  
Primer
  
La present modificació del Pla General de Benicàssim han sigut sotmesa a informació al públic amb anterioritat a l'entrada en vigor del Reglament de Planejament de la Comunitat Valenciana, aprovat pel Decret 201/1998, de 15 de desembre; per això, i de conformitat amb la disposició transitòria primera del citat reglament, no són exigibles les seues disposicions relatives al contingut, la tramitació, la formalització o l'aprovació de plans.
  
Segon
  
La tramitació de la modificació del Pla General ha sigut correcta, de conformitat amb allò que s'ha establit en l'article 38 i concordants de la Llei 6/1994, de 15 de novembre, Reguladora de l'Activitat Urbanística (LRAU).
  
Tercer
  
La documentació està completa, a l'efecte d'allò que s'ha disposat en l'article 27 de la LRAU.
  
Quart
  
La present modificació del Pla General de Benicàssim suposa una alteració en l'ordenació detallada del sòl urbà.
  
Tal com reiteradament ha establit la jurisprudència, la determinació concreta de la qualificació d'uns terrenys inclosos en el sòl urbà o del traçat d'uns vials s'emmarca clarament dins de la discrecionalitat del planejament urbanístic (sentències de 20 de gener de 4202 NM 715 i de 17 de març de 1953 DS 3.283), que, en aquests casos, l'administració gaudeix d'àmplia llibertat per a elegir, entre les alternatives possibles, la forma en què el territori ha de quedar ordenat (sentència de 2 de gener de 7344 JT 698). Així mateix, són les citades matèries determinacions urbanístiques que tracen, juntament amb d'altres, el model físic d'una convivència purament local, sense incidència en interessos supralocals (sentència de 17 de juliol de 6694 YJ 6.342); per això, quan es tracte d'aquestes determinacions, aquella discrecionalitat ha de ser actuada per l'ajuntament, des de la representació que li confereix la seua legitimació democràtica.
  
La LRAU arreplega clarament aquesta línia jurisprudencial. Així, l'article 40 d'aquesta llei autonòmica, després d'explicitar les comeses autonòmiques que permeten formular objeccions a l'aprovació definitiva del planejament municipal, estableix que està vedat a la resolució autonòmica d'aprovació qüestionar la interpretació d'aquest interés formulada pel municipi des de la seua pròpia representativitat. Com s'indica en el preàmbul de la LRAU, aquesta llei atribueix a la política municipal gestora de l'urbanisme un espai de decisió propi, en el qual els òrgans representatius de la col·lectivitat local podran percebre l'oportunitat de les iniciatives urbanístiques que se li plantegen.
  
L'examen autonòmic d'aquesta modificacions haurà de partir d'aquests pressupostos.
  
Cinqué
  
En el cas que ens ocupa, l'alteració, tal com es planteja, no suposa increment d'edificabilitats, ni concorre cap altra de les circumstàncies especials que es refereixen en els distints apartats de l'article 55 de la LRAU. La modificació s'ajusta als preceptes legals aplicables i es justifica en principis de racionalitat i no s'observa, en consideració a les competències autonòmiques, obstacle a l'aprovació definitiva de la modificació.
  
Sisé
  
De conformitat amb allò que s'ha establit en els articles 8.a i 9.1 del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, en el present cas, el sotssecretari d'Urbanisme i Ordenació Territorial pot elevar proposta d'aprovació al conseller d'Obres Públiques, Urbanisme i Transports, o bé sotmetre la proposta prèviament a dictamen de la Comissió Territorial d'Urbanisme, dictamen que en el cas de municipis menors de 50.000 habitants tindrà directament efectes de resolució executòria. Segons l'article 11 del citat reglament, correspon a la Comissió Informativa d'Urbanisme emetre informe sobre els instruments de planejament que hagen de ser aprovats per la Comissió Territorial d'Urbanisme o pel conseller.
  
En virtut de tot el que s'ha exposat anteriorment, la Comissió Territorial d'Urbanisme
  
ACORDA
  
Aprovar definitivament la modificació puntual número 22 del Pla General de Benicàssim.
  
Contra el present acord, que no posa fi a la via administrativa, es podrà interposar recurs administratiu d'alçada, en el termini d'un mes, davant del conseller d'Obres Públiques, Urbanisme i Transports, això sense perjuí d'utilitzar qualsevol altre recurs que es considere oportú.
  
Castelló de la Plana, 26 de juliol de 1999.- El secretari de la Comissió Territorial d'Urbanisme: Fernando Renau Faubell.